**Onni Boman** (s. 4. joulukuuta 2001 Paisley, Skotlanti, Yhdistynyt kuningaskunta) on suomalainen jääkiekkoilija, joka edustaa Mestis-joukkue KeuPa HT:tä. Hän on pelipaikaltaan keskushyökkääjä. Boman pelaa pääasiassa seuran U20-joukkueessa, jonka kapteenina hän toimii.

Ura
---

Boman syntyi Skotlannin Paisleyssa, kun hänen isänsä Antti pelasi tuolloin Paisley Piratesin joukkueessa. Boman vietti lapsuutensa kuitenkin suurimmaksi osaksi Jyväskylässä. Hän on JYPin kasvatti. Boman oli kaudella 2017–2018 B-nuorten SM-sarjassa 11 syöttöpisteellään joukkueensa paras syöttäjä Joni Airon ja Iiro Hietakankaan kanssa. Kaudella 2020–2021 hän nousi JYPin U20-joukkueen varakapteeniksi. Boman jakoi tehoilla 9+18=27 joukkueen sisäisen pistepörssin toisen sijan Jesse Helanderin kanssa edellään Joakim Kemell.

Kaudeksi 2021–2022 Boman nimettiin JYPin U20-joukkueen kapteeniksi. Hän jakoi tehoilla 12+14=26 joukkueen sisäisen pistepörssin voiton Jesse Helanderin kanssa. Boman debytoi kauden aikana myös JYPin SM-liigajoukkueessa, jossa hän pelasi kolme runkosarjaottelua ilman tehopisteitä. Boman teki liigadebyyttinsä 7. helmikuuta 2022 Tapparaa vastaan. Hänelle avautui paikka JYPin kokoonpanosta, kun joukkueesta oli useita pelaajia sivussa koronavirustartuntojen ja kausiflunssan vuoksi. Boman merkittiin JYPin nelossentteriksi laidoilleen toinen debytantti, Atte Tiitinen sekä Santeri Koskela. Hän sai ottelussa jääaikaa 9.14 minuuttia. Boman pelasi myös yhden ottelun lainalla Mestis-joukkue KeuPa HT:ssä joulukuussa 2021.

Kaudeksi 2022–2023 Boman siirtyi vuoden mittaisella sopimuksella KeuPa HT:n Mestis-joukkueeseen.

Muuta
-----

Bomanin isä Antti pelasi omalla urallaan puolustajana yhteensä 139 SM-liigaottelua Porin Ässissä ja Tapparassa. Hän loi pääsarjauraa myös Ranskassa, Britanniassa ja Norjassa sekä pelasi myös Saksan ja Ruotsin alemmissa sarjoissa. Antti toimii nykyään erotuomarina SM-liigassa, mutta hän on luonut myös kansainvälistä tuomariuraa. Onnin pikkuvelipuoli Otto Boman pelaa myös jääkiekkoa Ässien junioreissa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2017–2018 | JYP | A-SM | 6 | 0 | 0 | 0 | 4 | – | – | – | – | – |
| 2018–2019 | JYP | A-SM | 37 | 8 | 7 | 15 | 12 | – | – | – | – | – |
| 2019–2020 | JYP | A-SM | 51 | 6 | 14 | 20 | 16 | – | – | – | – | – |
| 2020–2021 | JYP | U20-SM | 38 | 9 | 18 | 27 | 8 | 3 | 1 | 2 | 3 | 0 |
| 2021–2022 | JYP | U20-SM | 42 | 12 | 14 | 26 | 8 | – | – | – | – | – |
|  | JYP | SM-liiga | 3 | 0 | 0 | 0 | 0 | – | – | – | – | – |
|  | KeuPa HT | Mestis | 1 | 0 | 0 | 0 | 2 | – | – | – | – | – |
| 1 kausi | yhteensä | SM-liiga | 3 | 0 | 0 | 0 | 0 | – | – | – | – | – |
| 1 kausi | yhteensä | Mestis | 1 | 0 | 0 | 0 | 2 | – | – | – | – | – |

Lähteet
-------

* Onni Boman The Internet Hockey Databasessa (englanniksi)
* Onni Boman Eurohockey-sivustolla (englanniksi)
* Onni Boman *Elite Prospects*. Everysport Media Group AB.  (englanniksi)

### Viitteet

1. 1 2 3  Onni Boman *Elite Prospects*. Everysport Media Group AB.  (englanniksi)
2. ↑  Elite Prospects - JYP U18 *eliteprospects.com*. Everysport Media Group AB. Viitattu 8.2.2022. (englanniksi)
3. ↑  Elite Prospects - JYP U20 *eliteprospects.com*. Everysport Media Group AB. Viitattu 8.2.2022. (englanniksi)
4. ↑  Elite Prospects - JYP U20 *eliteprospects.com*. Everysport Media Group AB. Viitattu 26.3.2022. (englanniksi)
5. ↑  JYPin liigajoukkueessa useita sairaustapauksia – pelaajia mukaan KeuPa HT:sta ja JYP U20 joukkueesta *jypliiga.fi*.  7.2.2022. JYP Jyväskylä Oy. Viitattu 8.2.2022.
6. ↑  Tilastot *liiga.fi*.  7.2.2022. Jääkiekon SM-liiga Oy. Viitattu 8.2.2022.
7. ↑  Soturit tänään! *facebook.com*.  15.12.2021. KeuPa Hockey Oy. Viitattu 8.2.2022.
8. ↑  Kauden 2022-2023 joukkueen ensimmäiset palaset kasassa – joukkueeseen haetaan taitavia ja työteliäitä pelaajia *keupaht.fi*.  4.5.2022. KeuPa Hockey Oy. Viitattu 23.10.2022.
9. ↑  Antti Boman *Elite Prospects*. Everysport Media Group AB.  (englanniksi)
10. ↑  Luotola, Juha: Pelaaja kuuntelee, kun Liigan paras erotuomari puhuu: "Avojään nukutuspommit pitäisi jättää pois" *satakunnankansa.fi*.  25.3.2020. Sanoma Media Finland Oy. Viitattu 8.2.2022.